Diari Oficial de la Generalitat Valenciana


Sumari del DOGV 7912, del 08-11-2016 (2016/8432)

RESOLUCIÓ de 13 d'octubre de 2016, de la Sotssecretaria, per la qual es declara la renúncia a la celebració de la licitació número CNMY16/0303/99 reparació de canonada de reg en el marge dret del riu Magre a Real (València).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7912

Data del DOGV
:   08-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8432


Data del document
:   13-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte d'obres

RESOLUCIÓ de 13 d'octubre de 2016, de la Sotssecretaria, per la qual es declara la renúncia a la celebració de la licitació número CNMY16/0303/99 reparació de canonada de reg en el marge dret del riu Magre a Real (València).  
 [2016/8432]  
Antecedents  
1. En el Diari Oficial de la Comunitat Valenciana de data 28 de setembre de 2016, número 7883, es publica la licitació número CNMY16/0303/99 reparació de canonada de reg en el marge dret del riu Magre a Real (València) per un import total de 157.260,95 euros, i està encara obert el termini per a la presentació d'ofertes que finalitza el pròxim dia 25 d'octubre de 2016.  
2. Amb data 7 d'octubre de 2016 el Servei d'Infraestructures Hidràuliques Urbanes emet un informe sobre la renúncia a continuar amb la licitació del contracte de referència, atés que han rebut en la Direcció General de l'Aigua escrit remés per l'Ajuntament de Real en el que manifesta que no és necessari reparar el tram de canonada de reg perquè segons les comunitats de regants afectades aquesta infraestructura quedarà fora de servei a mitjà termini.  
3. Amb data 7 d'octubre, el director general de l'Aigua, a la vista de l'escrit de l'Ajuntament de Real i l'informe del Servei d'Infraestructures, proposa la renúncia a la subscripció del contracte de referència per entendre que hi ha raons d'interés públic que fan innecessària la contractació.  
  
Fonaments de dret  
1. L'article 155.3 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic disposa: «Només podrà renunciar-se a la subscripció del contracte per raons d'interés públic degudament justificades en l'expedient. En aquest cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia.»  
2. L'article 155.2 del mateix cos legal disposa que «La renúncia a la subscripció del contracte o el desistiment del procediment només podrà acordar-la l'òrgan de contractació abans de l'adjudicació.»  
Per tot això, de conformitat amb el que s'ha expressat en els antecedents de fet i fonaments de dret, el que preveu el Reial Decret Legislatiu 3/2011 de 14 de novembre, pel qual s'aprova el text refós de la Llei de Contractes del Sector Públic i fent ús de les atribucions que em confereix l'article 28.l de la Llei 5/1983, de 30 de desembre, del Consell, per delegació atorgada per Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural (DOCV 7582, 30.07.2015), resolc:  
  
Primer  
Renunciar a la celebració del contracte d'obra de reparació de canonada de reg en el marge dret del riu Magre a Real (València) per raons d'interés públic, que han quedat degudament acreditades en l'expedient.  
  
  
Sego  
 Els licitadors tindran dret a la devolució de la documentació presentada i admesa sense que en cap cas es considere retirada injustificada de la seua proposició.  
  
Tercer  
Notificar la present resolució als licitadors, en compliment de l'article 40 de la Llei 39/2015, d'1 d'octubre, del Procediment Administratiu Comú de les Administracions Públiques, i ordenar la seua publicació en la Plataforma de contractació de l'Estat i en el Diari Oficial de la Generalitat Valenciana.  
  
Quart  
Anul·lar la retenció de crèdit efectuada, per import de 157.260,95 euros, a càrrec de l'aplicació pressupostària 28.9446.003.65.7 (anualitat 2016: 15.990,40 ?; anualitat 2017: 141.270,55 ?).  
Contra aquesta resolució, que posa fi a la via administrativa, pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques i article 46.1 de la Llei reguladora de la jurisdicció contenciosa administrativa.  
Tot això sense perjudici que puga exercitar-se qualsevol altre recurs o acció que estime procedent.  
  
València, 13 d'octubre de 2016.- El sotssecretari, p. d. (R 27.07.2015, de la consellera d'Agricultura, Medi Ambient, Canvi Climàtic i Desenvolupament Rural; DOCV 7582, 30.07.2015): José Moratal Sastre.